Source: https://mediereiasi.ro/legislatie/
Timestamp: 2020-06-05 06:57:20+00:00

Document:
Legislație - Corpul Profesional al Mediatorilor Județul Iași
CORPUL PROFESIONAL AL MEDIATORILOR JUDEȚUL IASI
CONTACT@MEDIEREIASI.RO
Legislație, comentări pe articole și texte de lege:
Acordul de mediere atestat de avocat sau notar este titlu executoriu:
Acordul de mediere atestat de un avocat sau de un notar va deveni titlu executoriu, potrivit unei legi care a fost publicată în Monitorul Oficial. Până acum, legislaţia prevedea că numai hotărârea pronunţată de instanţă, prin care se încuviinţa înţelegerea dintre părţi, constituie titlu executoriu.
Legea nr. 154/2019 pentru modificarea și completarea Legii nr. 192/2006 privind medierea și organizarea profesiei de mediator a fost publicată în Monitorul Oficial al României, partea I, nr. 623 din 26 iulie 2019
Concret, actul normativ stabilește că „acordul de mediere verificat şi atestat de către avocaţii părţilor, de către notarul public sau de către un avocat sau notar public ales de mediator cu acordul părţilor, este titlu executoriu”. Prin urmare, acordul de mediere în sine va deveni curând titlu executoriu, fără a mai fi nevoie ca părţile să se adreseze instanţei.
Legislaţia prevedea până acum că numai hotărârea pronunţată de instanţă, prin care se încuviinţa înţelegerea dintre părţi, constituie titlu executoriu. Cu toate acestea, potrivit legii publicate în Monitorul Oficial, părţile vor avea posibilitatea, în continuare, să solicite instanţei o hotărâre cu titlu executoriu prin care înţelegerea dintre ele să fie încuviinţată, dar numai în situaţia în care dovedesc că au încercat procedura medierii, însă fără a putea ajunge la un acord.
De asemenea, noua lege mai stabileşte că acordul de mediere va condiţiona posibilitatea părţilor de a obţine ajutor public judiciar în procesele civile. Aşadar, dacă partea care a refuzat procedura medierii, anterior începerii procesului, solicită instanţei acordarea ajutorului public judiciar într-o cauză ce ar fi putut fi soluţionată pe calea medierii, cererea ei va fi respinsă.
Competența mediatorului în zona soluționării conflictelor din domeniul protecției consumatorului:
Modificările aduse la Legea Nr. 192/2006 asigură o competență clară mediatorului în zona soluționării conflictelor din domeniul protecției consumatorului.
Modificări aduse la Legea Nr. 192/2006 privind medierea și organizarea profesiei de mediator aduc, cu titlu de noutate comparativ cu legislația anterioară, introducerea unui articol de sine stătător prin care se explicitează aria de aplicabilitate a procedurii de mediere în soluționarea conflictelor din mediul protecției consumatorilor.
Astfel, prevederile prezentei legi sunt aplicabile şi conflictelor din domeniul protecţiei consumatorilor, în cazul în care consumatorul invocă existenţa unui prejudiciu ca urmare a achiziţionării unor produse sau servicii defectuoase, a nerespectării clauzelor contractuale ori a garanţiilor acordate, a existenţei unor clauze abuzive cuprinse în contractele încheiate între consumatori şi agenţii economici ori a încălcării altor drepturi prevăzute de legislaţia naţională sau a Uniunii Europene în domeniul protecţiei consumatorilor.
Noua configurare a textului de lege ajută la o mai bună prezentare a competenței mediatorului în aria soluționării conflictelor din domeniul protecției consumatorilor și duce, implicit, la o mai bună cunoaștere a drepturilor ce revin consumatorilor, unul dintre acestea fiind reprezentat de dreptul de a beneficia de avantajele conferite de mediere
Informații privind anumite aspecte ale medierii în chestiuni de dreptul familiei în context transfrontalier.
– Regulamentul Bruxelles IIa: articolul 46 (mecanismul de asigurare a caracterului executoriu al acordului de mediere)
– Convenția de la Haga din 1980: articolul 7 litera c) (măsuri adecvate pentru a asigura înapoierea de bună voie a copilului sau a înlesni o soluţie amiabilă), articolul 10 (măsuri adecvate în vederea înapoierii de bună voie a copilului), articolul 16 (în statul solicitat nu poate fi pronunțată o decizie pe fond privind încredințarea copilului).
– Convenția de la Haga din 1996: articolul 31 (măsuri adecvate luate de autoritatea centrală pentru a facilita o soluție convenită prin mediere), articolele 23 și 26 (recunoaștere și executare), articolul 16 (legislația aplicabilă = legislația statului unde se găsește reședința obișnuită a copilului), articolul 7 (statul în care copilul își are reședința obișnuită imediat înainte de răpire va păstra competența de a lua măsuri de protecție a copilului), articolul 24 („recunoaștere în avans”).
– Convenția de la Haga din 2007: articolele 19 – 31 (prin decizie se înțelege și o tranzacție judiciară sau un acord)
Sursa: https://e-justice.europa.eu/content_particularities_of_crossborder_mediation-384-ro.do
Competența mediatorului în zona soluționării conflictelor din domeniul protecției consumatorului
REGULAMENTUL DE ELIBERARE A CERTIFICATULUI DE ABSOLVIRE SI ATESTATULUI DE CALIFICARE
REGULAMENT PRIVIND NORMELE DE ORGANIZARE INTERNA ALE CONSILIULUI DE MEDIERE PENTRU PROTECTIA PERSOANELOR CU PRIVIRE LA PRELUCRAREA DATELOR CU CARACTER PERSONAL
DIRECTIVA 2013/11/UE A PARLAMENTULUI EUROPEAN ȘI A CONSILIULUI din 21 mai 2013
REGULAMENTUL (UE) NR. 524/2013 AL PARLAMENTULUI EUROPEAN ȘI AL CONSILIULUI din 21 mai 2013
STATUTUL PROFESIEI DE MEDIATOR 18.07.2015
Hotărârea nr.20 din 31.05.2014 privind taxa profesională anuală
Ordonanţa de urgenţă nr.4 din 31.01.2013
Ordonanţa de urgenţă nr.90 din 12.12.2012
Legea 115 din 4 iulie 2012 privind modificarea Legii nr. 192/2006 20.08.2013
DIRECTIVA 2008 52 CE A PE privind anumite aspecte ale medierii in materie civila si comerciala
DIRECTIVA 2006/123/CE A PARLAMENTULUI EUROPEAN privind serviciile în cadrul pieţei interne
Legea nr. 192/2006 privind medierea şi organizarea profesiei de mediator, cu toate modificările si completările la 29.07.2019
Regulamentul de Organizare şi Funcţionare a Consiliului de mediere, cu modificările şi completările ulterioare (ROF), publicat în Monitorul Oficial al României, Partea I din 14 noiembrie 2019

References: articolul 46
 articolul 7
 articolul 10
 articolul 16
 articolul 31
 articolul 16
 articolul 7
 articolul 24